英國內政大臣文翠珊宣佈角逐保守黨黨魁後，禮拜日（7月3號）第一次接受電視訪問，支持留歐嘅佢反駁脫歐派嘅對手，指只有支持英國脫離歐盟嘅人先有資格接替卡梅倫領導國家嘅說法，話英國人宜家需要嘅唔係一個純粹支持脫歐嘅首相，而係一個有能力管治成個國家嘅領袖，佢承諾一旦贏出，會致力團結留歐同脫歐兩派陣營嘅支持者，建立一個為全國人民服務嘅政府。